# Agent literari

Un agent literari és un representant editorial que intervé entre l'escriptor i altres agents com l'editorial, tant a nivell nacional com a internacional, per trobar el millor contracte d'edició de l'obra del seu representat.

## Labor

Per la seva labor, un agent literari és:
* l'intermediari entre l'autor i les editorials;
* el representant encarregat de defensar els drets d'autor;
* l'encarregat de buscar a l'editor apropiat;
* l'encarregat de revisar els contractes i altres condicions.
En definitiva, l'agent s'encarrega de les funcions administratives perquè l'escriptor pugui concentrar-se a escriure.

## Agents nacionals i internacionals

A Espanya, un dels agents literaris més importants ha estat Carmen Balcells, l'agència dels quals ha estat representant als més importants escriptors de parla hispana. A nivell internacional, Andrew Wylie és considerat l'agent literari més poderós i influent del món; al capdavant de la seva agència representa a més de 700 escriptors de tot el món, entre els quals hi ha un bon nombre de premis Nobel de Literatura.

## Decàleg de l'agent literari

Amb base en l'informe de l'agent literari internacional Guillermo Schavelzon i el seu manual de bona conducta:
* No confonguis mai literatura amb mercat, encara que caminis fent equilibri entre una i un altre.
* Recorda sempre que tots els mèrits són de l'autor.
* No creguis que tot escriptor necessita un agent.
* No intentis explicar per què els agents literaris són en la seva majoria dones.
* Mai ofereixis a un editor un manuscrit que no has llegit.
* Si el teu telèfon sona de nit i en cap de setmana, és que el teu treball va molt bé.
* Anima't a dir-li a un escriptor que no publiqui un llibre quan pensis que no és bo.
* Tot escriptor vol èxit de crítica, prestigi intel·lectual, èxit de venda i reconeixement internacional. No ho sotmetis a la humiliació d'haver de dir-li-ho.
* No llegeixis únicament als escriptors que representes. En poc temps deixaries de ser un bon agent.
* Tot decàleg és un exercici literari, no t'ho prenguis de debò.

## Vegeu també
### En llengua espanyola

* Carmen Balcells
* Esperanza López Mateos
* Guillermo Schavelzon

### En francès

* Andrew Nurnberg
* François-Marie Samuelson

### En llengua anglesa

Els primers agents literaris van aparèixer prop de 1880:
* Gerald Drayson Adams
* George T. Bye
* Richard Curtis
* Barthold Fles
* Rod Hall
* Kurt Hellmer
* Morton L. Janklow
* Otis Adelbert Kline
* Toni Mendez
* Harold Ober
* Larry Shaw
* Toni Strassman
* Virginia Kidd
* Stephen Slesinger
* H. N. Swanson

### En italià

* Augusto Foà
* Erich Linder

## Referències

* ↑ Escritores.org. «La función del agente literario» (en español), 31-01-2014. [Consulta: 13 desembre 2014].
* ↑ Sianny McKay. «Agente literario: ¿El mejor amigo del escritor?» (en español), 31-01-2014. [Consulta: 13 desembre 2014].
* ↑ Víctor P. de Óbanos. «Andrew Wylie, el poderoso agente literario, clausura el Máster en Edición» (en español), 29-06-2012. Arxivat de l'original el 2014-12-14. [Consulta: 13 desembre 2014].
* ↑ Javier Rodríguez Marcos. «Decálogo del agente literario, casi personaje de Dickens» (en español), 10-01-2013. [Consulta: 13 desembre 2014].

## Enllaços externs

* imprès de notificació d'un agent literari Arxivat 2015-01-06 a Wayback Machine.
* passos per contractar a un agent literari